אלה לי להב

אלה לי להב (נולדה ב-2 ביוני 2003), הידועה בשמה הפרטי אלה לי, היא זמרת ושחקנית ישראלית. בשנת 2019 התפרסמה בעקבות השתתפותה בעונה השביעית של תוכנית המציאות "הכוכב הבא לאירוויזיון". בשנת 2020 הוציאה את סינגל הבכורה שלה, "זוט עני", שגרר ביקורות מעורבות, הפך תוך ימים ספורים ללהיט<ref name=":2"></ref><ref name=":1"></ref> והגיע למקום הראשון במצעד השבועי של מדיה פורסט,<ref name=":3"></ref> ואף למקום החמישי במצעד הפזמונים העברי השנתי של גלגלצ ו-ynet, בו זכתה גם בתואר "פריצת השנה", ולמקום ה-13 במצעד הפזמונים העברי השנתי של תחנת הרדיו כאן גימל.

== ביוגרפיה ==
נולדה בשם אלה להב בשוהם, לינאי ולחגית שהכירו ברימון בית ספר למוסיקה. נכדתה של עדה ירדני, חוקרת פליאוגרפיה ומעצבת פונטים, ונינתו של מנחם זולאי. בת אמצעית מבין שלוש אחיות. למדה בבית הספר היסודי הדמוקרטי שחף, ולאחר מכן בחטיבת הביניים יהלו"ם שבשוהם. לקראת השתתפותה בתוכנית "הכוכב הבא לאירוויזיון" ולאחר התייעצות עם נומרולוגית, שינתה את שמה לאלה לי להב.<ref></ref> בשנת 2020 עזבה את בית ספר התיכון בו למדה ועברה ללימודים אקסטרניים, על מנת להתרכז בקריירה המוזיקלית שלה.

ב-15 בפברואר 2022 התגייסה לצה"ל. שירתה בלהקה צבאית.

== קריירה ==
=== 2019–2020: הכוכב הבא לאירוויזיון ===

בשנת 2019 השתתפה בעונה השביעית של תוכנית המציאות "הכוכב הבא לאירוויזיון". באודישן, ביצעה את השיר "You Don't Own Me", וקיבלה 96% על ביצועה, שנחשב לשיא של התוכנית בכל העונה, עד שנשבר על ידי אור עמרמי ברוקמן באותה העונה.<ref></ref> כמו כן, זכתה להב לשבחים רבים משופטי התוכנית ומבקריה<ref></ref> והושוותה פעמים רבות למשתתף העונה החמישית של התוכנית, הזמר יהונתן מרגי.<ref></ref> בין הביצועים האחרים שלה ניתן למנות את הדואט עם אור עמרמי ברוקמן לשיר "Señorita", שזכה לאהדה רבה משופטי התוכנית, צופיה ומבקריה. בסופו של דבר, העפילה לגמר והגיעה למקום השני עם 182 נקודות מול עדן אלנה – עם 260 נקודות, שזכתה. בעקבות הצלחתה הרבה בתוכנית, הוחתמה להב בחברת טדי הפקות, שמפיקה את התוכנית.

=== 2020–הווה: סינגל הבכורה ופרויקטים נוספים ===
במרץ 2020 הצטלמה יחד עם יוצא העונה השביעית של התוכנית "הכוכב הבא לאירוויזיון", אור עמרמי ברוקמן לפרסומת של חברת בזק. באפריל הופיעה יחד עם עמרמי ברוקמן בטקס הדלקת המשואות שנערך בהר הרצל.

ב-2 ביוני, ביום הולדתה ה-17, הוציאה את סינגל הבכורה שלה, "זוט עני". השיר הופק על ידי יונתן גולדשטיין והווידאו קליפ הנלווה לו בוים על ידי רומן בוצ'אצקי. השיר זכה לביקורות מעורבות, תוך שצבר מאות אלפי צפיות תוך יממה, ואף לאחר מכן מיליון צפיות תוך כשבוע.<ref name=":0"></ref> כמו כן, התעוררה ביקורת רבה בגופי התקשורת על דמיון בין השיר לשיר של להקת הבנות הקוריאנית מאמאמו, "Hip".<ref name=":2" /><ref name=":1" /> ימים ספורים לאחר צאתו, הפך ללהיט תוך שנכנס אל המקום הראשון במצעד השבועי של מדיה פורסט, ובמצעד שירי הספוטיפיי הישראליים.<ref></ref>

ב-25 ביוני 2020 זכתה בקטגוריית "הפריצה הגדולה בתוכנית טלוויזיה" בטקס פרסי הנוער הגאה "איגי LOVE" של ארגון הנוער איגי - ארגון נוער גאה. בספטמבר 2020 זכתה גם בתואר "פריצת השנה" במצעד הפזמונים העברי השנתי של גלגלצ ו-ynet. באותו המצעד, הגיע שירה, "זוט עני" למקום החמישי. במצעד הפזמונים העברי השנתי של כאן גימל הגיע השיר למקום ה-13. בנובמבר, הוציאה את הסינגל השני שלה, "מה אתה רוצה?". השיר הגיע היישר אל המקום הראשון במצעד השבועי של מדיה פורסט.

במאי 2021 עלה לאקרנים בישראל הסרט "נשמה", בו היא דיבבה בדיבוב העברי את קוני. בחודש העוקב, הוציאה עם עדן חסון את שיר הגאווה "שימי פס", בליווי וידאו קליפ.<ref></ref>

בינואר 2022 הוציאה לאור יחד עם אביב גפן את הסינגל "ורוד מבריק".

ביוני 2022 הוציאה לאור את הסינגל "מסיבת פיג'מות".<ref></ref> באוקטובר, עלתה בערוץ TeenNick הסדרה שומקום בכיכובה, וכן שרה את שיר הנושא של הסדרה ושירים נוספים שמושמעים במהלכה. במקביל, יצא אלבום הפסקול של הסדרה.<ref></ref>

בשנת 2023 השתתפה בתוכנית הריאליטי רוקדים עם כוכבים והודחה בהדחה הארבע עשרה. ביוני של אותה השנה הוציאה את השיר "לחגוג ומגוג" יחד עם שחר סאול והפשוטע.<ref></ref> ב-1 באוגוסט הוציאה את הסינגל "לקום" יחד עם קווין רובין.<ref></ref>

ב-20 במאי 2024 הוציאה לאור את השיר "אין אף אחד" כסינגל ראשון מתוך מיני-אלבום חדש. להב תיארה את השיר כמשקף את מערכות היחסים הקודמות שלה ומבטא את זהותה הנוכחית.<ref></ref>

== חיים אישיים ==
להב מתגוררת בבית הוריה בשוהם.

באוקטובר 2020 נשאלה בראיון למגזין סוף השבוע של מאקו על נטיותיה המיניות, ואמרה: "אני לא מגדירה את עצמי, אני יכולה להתאהב באישה, אני יכולה להתאהב בגבר. אני מתאהבת בנשמה של בן אדם, לא במגדר שלו. אני לא מחפשת מגדר, אני מחפשת נשמה, ואני יכולה להתאהב בהכול".<ref name=":4" />

בשנת 2021 הייתה בזוגיות עם מאיה ג'ריס, אושיית רשת ערבייה-ישראלית-הולנדית. בשנים 2022–2024 הייתה בזוגיות עם השחקן פיליפ שאולוב.

== דיסקוגרפיה ==
=== סינגלים ===
{| class="wikitable sortable plainrowheaders" style="text-align:center;"
! rowspan="2" |שנה
! rowspan="2" |שם
! colspan="3" |מיקומי שיא
! rowspan="2" |אלבום
|-
!<small>מדיה פורסט<ref>מיקומי שיא ב:
* "לחגוג ומגוג": השבוע ה-26 של שנת 2023
* "אין אף אחד": השבוע ה-22 של שנת 2024</ref></small>
!<small>גלגלצ</small>
!<small>היטליסט<ref></ref></small>
|-
! rowspan="2" | 2020
!"זוט עני"
|1
|1
|—
| rowspan="2" |<sub>סינגל ללא אלבום</sub>
|-
!"מה אתה רוצה?"
|1
|2
|—
|-
! rowspan="2" |2021
!"שימי פס"<small>(ביחד עם עדן חסון)</small>
|3
|—
|—
|אלבום 2
|-
!"פקה פקה"
|1
|—
|—
| rowspan="4" |<sub>סינגל ללא אלבום</sub>
|-
! rowspan="4" |2022
!"ורוד מבריק"<small>(עם אביב גפן)</small>
|1
|9
|—
|-
!"מסיבת פיג'מות"
|6
|—
|—
|-
!"מרי לו"<small>(עם רד אקסס ואסף אמדורסקי)</small>
|—
|—
|—
|-
!"שומקום"<small>(עם עילי צ'פמן)</small>
|—
|—
|—
|שומקום – פסקול הסדרה
|-
! rowspan="3" | 2023
!"רציתי שתעוף"
|—
|—
|—
| rowspan="4" |<sub>סינגל ללא אלבום</sub>
|-
!"לחגוג ומגוג"<small>(עם שחר סאול והפשוטע)</small>
|18
|—
|56
|-
!"לקום"<small>(עם קווין רובין)</small>
|—
|—
|—
|-
! 2024
!"אין אף אחד"
|20
|—
|—
|}

==== השתתפות בסינגלים ====
{| class="wikitable sortable plainrowheaders" style="text-align:center;"
! rowspan="2" |שנה
! rowspan="2" |שם
! colspan="2" |מיקומי שיא
! rowspan="2" |אלבום
|-
!<small>מדיה פורסט</small>
!<small>גלגלצ</small>
|-
!2021
!"השמיים נעולים"<small>(דולי ופן, עברי לידר ופלד בהשתתפות אלה לי)</small>
|2
|–
|צעירים לנצח
|}

== פרסים ומועמדויות ==
{| class="wikitable sortable"
!שנה
!פרס
!קטגוריה
!עבודה מועמדת
!תוצאה
!מקור
|-
| rowspan="15" |2020
|טקס פרסי הנוער הגאה "איגי LOVE"
|הפריצה הגדולה בתוכנית טלוויזיה
| rowspan="2" |עצמה
|
|
|-
| rowspan="3" |המצעד העברי השנתי של מאקו
|זמרת השנה
|
| rowspan="2" |
|-
|שיר השנה
|"זוט עני"
|
|-
|פריצת השנה
|עצמה
|
|
|-
|המצעד השנתי של כאן גימל
| rowspan="2" |שיר השנה
| rowspan="2" |"זוט עני"
|
|
|-
| rowspan="2" |המצעד הישראלי השנתי של גלגלצ ו-ynet
|
| rowspan="2" |<ref></ref>
|-
|פריצת השנה
|עצמה
|
|-
| rowspan="2" |מצעד המוזיקה השנתי של מעריב
|שיר השנה
|"זוט עני"
|
| rowspan="2" |
|-
| rowspan="2" |פריצת השנה
| rowspan="3" |עצמה
|
|-
| rowspan="3" |נבחרי ישראל בידור
|
| rowspan="3" |
|-
|זמרת השנה
|
|-
|שיר השנה
|"זוט עני"
|
|-
|נבחרי השנה של עורכי פרוגי
|פריצת השנה
| rowspan="2" |עצמה
|
|
|-
| rowspan="2" |נבחרי השנה של פרוגי
|זמרת השנה
|
| rowspan="2" |<ref></ref>
|-
|שיר השנה
|"זוט עני"
|
|-
| rowspan="3" |2022
| rowspan="3" |פרסי נבחרי השנה של פרוגי
|שחקנית ראשית בסדרת נוער
|שומקום
|
|
|-
|זמרת השנה
|אלה לי להב
|
|
|-
|זוג השנה
|אלה לי להב ופיליפ שאולוב
|
|
|}

== קישורים חיצוניים ==

* דליה בן ארי, [https://www.atmag.co.il/אלה-לי-להב-כתבת-שער/ אלה לי להב: "התאהבתי באנשים שהשתמשו בי ככלי לניצול"], באתר את, 1 ביוני 2023

== הערות שוליים ==

קטגוריה:זמרות להט"ביות ישראליות
קטגוריה:זמרות השרות בעברית
קטגוריה:זמרות ישראליות
קטגוריה:זמרות פופ ישראליות
קטגוריה:זמרי פופ ישראלים
קטגוריה:זמרים ישראלים
קטגוריה:זמרים להט"בים ישראלים
קטגוריה:טיקטוקריות ישראליות
קטגוריה:מוזיקאי קיי-פופ
קטגוריה:מתמודדות הכוכב הבא
קטגוריה:מתחרי רוקדים עם כוכבים (ישראל)
קטגוריה:שוהם: אישים
קטגוריה:חברות להקות צבאיות ישראליות
קטגוריה:ישראליות שנולדו ב-2003
קטגוריה:ישראלים שנולדו ב-2003